Kininis ličis

Kininis ličis (Litchi chinensis) – sapindinių (Sapindaceae) šeimos ličių (Litchi) genties augalų rūšis. 

Išskiriami 3 porūšiai. Labiausiai paplitęs – Indokininis ličis, randamas Pietų Kinijoje, Malaizijoje ir šiaurės Vietname. Kiti du porūšiai – Filipininis ličis (vietinių vadinami alupag arba matamata, randamas tik Filipinuose) ir Javinis ličis (auginamas Indonezijoje ir Malaizijoje). Ličio auginimas Kinijoje aprašytas nuo XI a. Kinija – pagrindinė ličių augintoja, po jos rikiuojasi Indija, Vietnamas, kitos Pietryčių ir Pietų Azijos šalys, Madagaskaras bei Pietų Afrika. 

Medis aukštas ir visžalis, vedantis mažus mėsingus ir saldžius vaisius. Vaisiai – rausvai raudoni ir šiurkštūs. Nuskinti greitai genda.


 Aprašymas 
 Medis 
Kininis ličis – visžalis medis. Aukštis įprastai nesiekia 15 m, tačiau kartais pasiekia 28 m. Lapai visžaliai, plunksniški ir poriniai. Ilgis 12,5–20 cm. Medžio žievė pilkai juoda, o šakos rusvai raudonos.

 Vaisius 
Vaisiai mėsingi, subręsta per 80–112 dienų, priklausomai nuo klimato, vietovės ir veislės. Įvairių formų – apvalūs, kiaušiniški arba širdies formos. Ilgis iki 5 cm, o plotis iki 4 cm. Sveria apie 20 g.

 Šaltiniai 

Kategorija:Sapindiniai